Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 126 A 9/1992. (I. 30.) AB határozat értelmében „a jogbiztonság az állam – s elsõsorban a jogalkotó – kötelességévé teszi annak biztosítását, hogy a jog egésze,
Paragraph Index: 1881

2. Jogfejlesztõ ismeretterjesztés – konferenciák, antidiszkriminációs tréningek, szemináriumok 2.1. Tréning a kisebbségi média szakembereinek részvételével140 „A nemzeti és etnikai kisebbségek jogainak érvényesülése a médiában” címû 2004-ben lefolytatott országgyûlési biztosi vizsgálat megállapításairól szóló jelentés megjelenése után a magyarországi nemzetiségi média helyzetét többször, több helyen, szûkebb és szélesebb körben megvitatták. A jelentésben megfogalmazottakra is érkeztek válaszok a kormányzati szervektõl, valamint a közszolgálati mûsorszolgáltatók vezetõitõl, azonban érdemben a helyzet változatlan maradt. A nemzeti és etnikai kisebbségi jogok országgyûlési biztosának gyakorlatává vált, hogy átfogó jelentéseinek elkészülte után sem hagy fel az adott téma gondozásával, figyelemmel kíséri ajánlásainak, kezdeményezéseinek fogadtatását, regisztrálja mindazon rezgéseket, melyeket az érintett problémák megoldására irányuló kísérlete kiváltott. A kisebbségi média helyzetét tanulmányozva munkatársaink egyre inkább meggyõzõdtek arról, hogy nem feltétlenül csak gazdasági, jogi akadályai vannak a fejlõdésnek, az átalakulásnak. Szemléletbeli váltásra lenne szükség, jobb és élénkebb kommunikációra az egyes szervezeti részlegek között, horizontális és vertikális dimenziókban egyaránt. Az Európa Tanács Információs és Dokumentációs Központjának munkatársaival közösen arra tettünk kísérletet, hogy egy workshop keretében rávilágítsunk fenti véleményünk helytállóságára, és rávezessük a kisebbségi médiával foglalkozó szakembereket a szemléletváltás szükségességére. Az Európa Tanács Információs és Dokumentációs Központjának tevékenységében kiemelt helyet foglal el az Európa Tanács kisebbségvédelmi dokumentumaiban megfogalmazott elvek, célkitûzések gyakorlati megvalósításának elõsegítése. Az Európa Tanács Budapesti Központja és az Országgyûlési Biztosok Hivatala közötti együttmûködés egy újabb példájaként a két intézmény tapasztalatait, lehetõségeit felhasználva közösen szerveztünk továbbképzést a nemzetiségi szerkesztõségekben dolgozók, a közszolgálati média illetékes munkatársai, a témával foglalkozó köztisztviselõk, valamint az országos önkormányzatok felelõsei számára annak érdekében, hogy a kisebbségi média helyét, a közszolgálati média szerkezetében elfoglalt pozícióját és szerepét meghatározó gondolkodás innovatív elemekkel gazdagodjék. Újszerû utakon jártunk februári workshopunk megszervezésével. Úgy gondoltuk azonban, hogy régi, mélyen gyökerezõ sérelmeket, gondokat régi, elavult reflexekkel orvosolni nem lehet. A nemzeti és etnikai kisebbségek léte, közösségeik élete, tevékenysége számos olyan értéket rejt, amely a mai tévénézõ, rádióhallgató elõtt a hagyományos gondolkodás fenntartásával rejtve marad. Közel egy év távlatából úgy ítéljük meg, hogy rendezvényünk alapvetõen nem változtatott meg sem struktúrát, sem gondolkodást. Célunk persze ez nem is lehetett, lehetõségeink ugyanis pénzben és idõben is rendkívül korlátozottak voltak. Ami mégis több és jobb lett talán, az az egyes szerkesztõi kollektívákon belüli munkakapcsolat és az ismétlõdõen fel-felemlegetett igény az újabb továbbképzések iránt. 2.2. Oktatási integráció Magyarországon – a 2005. december 5-i vitafórum tapasztalatai A kisebbségi jogvédelem területén az elmúlt években is kiemelt figyelemmel kísértük az oktatási jogok érvényesülését. Több átfogó vizsgálatunk is foglalkozott a közoktatási és felsõoktatási rendszer kisebbségeket érintõ kérdéseivel. Az egyéni panaszok kivizsgálása és az átfogó jelentések elkészítése mellett azonban fórumok szervezésével arra is alkalmat kívánunk nyújtani, hogy a kisebbségi ügyekben érintett felek közvetlenül is találkozhassanak és kommunikálhassanak egymással. Elõször 2002-ben szerveztünk országos fórumot a kisebbségi köz- és felsõoktatás jelenérõl és jövõjérõl. A 2005. december 5-i oktatási fórumot azzal a céllal rendeztük meg, hogy áttekintsük a hátrányos helyzetû és roma gyermekek oktatási integrációja érdekében tett intézkedések eredményességét. A fórummal lehetõséget kívántunk teremteni az eddigi eredmények bemutatására, a felmerülõ kritikák ismertetésére. Egyben az oktatási integrációt érintõ, jövõ évi átfogó vizsgálatunk megalapozására törekedtünk. Elsõ lépésként felkértük az OM hátrányos helyzetû és roma gyermekek integrációjáért felelõs miniszteri biztosát, hogy készítsen beszámolót az integráció érdekében tett kormányzati intézkedésekrõl. Tõle az alábbi kérdésekre kértünk választ: – milyen lépések történtek eddig a hátrányos helyzetû és roma gyermekek esélyegyenlõségének biztosítására az oktatási rendszerben, – milyen eredményeket ért el az Országos Oktatási Integrációs Hálózat, 2006/162/II. szám 140 A rendezvényre 2005. február 7-én Budapesten, az Országgyûlési Biztosok Hivatalában került sor. – milyen hatékonysággal mûködik az integráció érdekében bevezetett két oktatásszervezési forma: az integrációs és a képességkibontakoztató felkészítés, – beépítették-e az integrációs modell elemeit a pedagógusképzés és továbbképzés rendszerébe; milyen visszajelzéssel rendelkeznek ennek eredményeirõl, – milyen problémákkal, nehézségekkel szembesülnek az integráció kialakítása során az ún. integrációs normatívát igénybe vevõ iskolák, illetve – kiépült-e a folyamatot ellenõrzõ monitoring-rendszer, és ha igen, milyen eredményeket mutat? A miniszteri biztos által megküldött beszámoló elemzésére négy oktatási szakértõt kértünk fel. Õket arra kértük, hogy tanulmány formájában fogalmazzák meg észrevételeiket az intézkedések célkitûzéseinek, kivitelezésének, hatékonyságának és a végrehajtás ellenõrzésének kérdéseirõl. A rendezvényen az OM hátrányos helyzetû és roma gyermekek integrációjáért felelõs miniszteri biztosának elõadását az intézkedéseket elemzõ oktatási szakértõk referátumai követték. A fórumra a felkért szakértõkön kívül meghívtuk az integrációs modell kidolgozóit, az integrációs programban részt vevõ néhány iskola képviselõjét, illetve további, a témát ismerõ oktatási szakembereket. A szeminárium délutáni részében lehetõséget biztosítottunk arra, hogy minden résztvevõ ismertethesse a témával kapcsolatos véleményét, feltegye az elõadókhoz intézendõ kérdéseit, valamint hogy az érintettek véleményt cserélhessenek. A fórum tapasztalatai alapján 2006-ban átfogó vizsgálatot indítunk az oktatási integráció témájáról. Elsõsorban azt tekintjük át, hogy az integrációs oktatási modell hogyan, illetve mennyiben járul hozzá az oktatási szegregáció felszámolásához és megelõzéséhez; valamint azt, hogy az eddigi tapasztalatok alapján milyen irányban lehet/kell továbbfejleszteni az oktatási integráció rendszerét.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes